b'\n_START_ARTICLE_\nStoke City FC\n_START_SECTION_\nHistorie\n_START_PARAGRAPH_\nStoke City er en av de eldste fotballklubbene som fortsatt eksisterer, med en historie som g\xc3\xa5r tilbake til 1863 eller 1868. Nyere unders\xc3\xb8kelser, som har blitt gjort av Wade Martin, har ikke kommet fram til at noe skjedde med klubben f\xc3\xb8r i 1868. Klubben holder til i bydelen Stoke i Stoke-on-Trent. P\xc3\xa5 1920-tallet skiftet klubben navn fra \xc2\xabStoke Football Club\xc2\xbb til \xc2\xabStoke City Football Club\xc2\xbb etter at Stoke-on-Trent fikk status som City i 1922. Fra 1878 til 1997 spilte laget p\xc3\xa5 Victoria Ground, f\xc3\xb8r de flyttet til den nybygde Britannia Stadium._NEWLINE_Klubben har i hele sin historie levd i skyggen av de beste lagene. De har rykket opp og ned mellom de tre \xc3\xb8verste divisjonene i ligasystemet. I 1972 vant klubben den engelske Ligacupen, og begynnelsen p\xc3\xa5 syttitallet skulle bli den beste perioden i klubbens historie, med flere \xc3\xa5r n\xc3\xa6r en topplassering i den \xc3\xb8verste divisjonen. Klubben var sist i toppdivisjonen i sesongen 1984\xe2\x80\x931985. I siste serierunde av sesongen 2007/08, ble det klart at laget skulle spille i toppdivisjonen igjen i sesongen 2008/09, for f\xc3\xb8rste gang p\xc3\xa5 23 \xc3\xa5r.'